## Odluka o usvajanju Izmjena i dopuna Jamstvenih programa Hrvatske agencije za malo gospodarstvo

### NN 56/2009 (13.5.2009.), Odluka o usvajanju Izmjena i dopuna Jamstvenih programa Hrvatske agencije za malo gospodarstvo

56 13.05.2009 Odluka o usvajanju Izmjena i dopuna Jamstvenih programa Hrvatske agencije za malo gospodarstvo

VLADA REPUBLIKE HRVATSKE

1325

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), Vlada Republike Hrvatske je na sjednici održanoj 7. svibnja 2009. godine donijela

ODLUKU

O USVAJANJU IZMJENA I DOPUNA JAMSTVENIH PROGRAMA HRVATSKE AGENCIJE ZA MALO GOSPODARSTVO

I.

Usvajaju se Izmjene i dopune Jamstvenih programa Hrvatske agencije za malo gospodarstvo i to:

– Izmjene i dopune »Jamstvenog programa Novi poduzetnik«

– Izmjene i dopune »Jamstvenog programa Područja posebnog državnog interesa«

– Izmjene i dopuna »Jamstvenog programa Rast i razvoj«

– Izmjene i dopuna »Jamstvenog programa Obrtni kapital«

– Izmjene i dopuna »Jamstvenog programa Poljoprivreda«.

Izmjene i dopune Jamstvenih programa iz stavka 1. ove točke sastavni su dio ove Odluke.

II.

Obvezuje se Hrvatska agencija za malo gospodarstvo da, u roku 30 dana od dana donošenja ove Odluke, pripremi sve potrebne akte za provedbu Izmjena i dopuna programa iz točke I. ove Odluke.

III.

Zahtjevi za jamstva zaprimljeni do dana usvajanja Izmjena i dopuna programa, obradit će se po uvjetima iz programa koji su bili na snazi na dan njihova zaprimanja.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 311-01/09-01/01

Urbroj: 5030114-09-5

Zagreb, 7. svibnja 2009.

Predsjednik
dr. sc. Ivo Sanader, v. r.

IZMJENE I DOPUNE »JAMSTVENOG PROGRAMA NOVI PODUZETNIK«

U »Jamstvenom programu Novi poduzetnik« (»Narodne novine«, br. 182/2004, 86/2005, 87/2005 i 105/2007):

Točka 1. Programa mijenja se i glasi:

»1. Cilj programa

Cilj Programa je poticanje osnivanja, početka poslovanja i proširenje poslovanja subjekata malog gospodarstva.

Hrvatska agencija za malo gospodarstvo (u daljnjem tekstu: HAMAG) u okviru ovoga Programa izdaje jamstva za pokriće dijela glavnice kredita, koje kreditne institucije (u smislu Zakona o kreditnim institucijama) i druge pravne osobe koje odobravaju kredite, sa sjedištem u Republici Hrvatskoj (u daljnjem tekstu: kreditori) odobravaju subjektima malog gospodarstva.«

Točka 2. Programa mijenja se i glasi:

»2. Opći uvjeti za podnošenje zahtjeva za jamstvo

Pravo na podnošenje zahtjeva za jamstvo temeljem ovoga Programa imaju subjekti malog gospodarstva (u daljnjem tekstu: poduzetnici) definirani Zakonom o poticanju razvoja malog gospodarstva, koji udovoljavaju Općim i Posebnim uvjetima za podnošenje zahtjeva za jamstvo, i to kako slijedi:

1. koji imaju sjedište u Republici Hrvatskoj,

2. kojima je struktura vlasničkog kapitala najmanje 51% u privatnom vlasništvu,

3. koji imaju u cijelosti zatvorenu financijsku konstrukciju ulaganja,

4. koji nemaju nepodmirenih obveza prema državi,

5. koji nisu u financijskim teškoćama, sukladno definiciji iz propisa o državnim potporama,

6. čiji žiro-račun nije neprekidno blokiran dulje od 30 dana (iznimno dulje prema posebnoj odluci HAMAG-a) u posljednjih 6 mjeseci,

7. koji zadovoljavaju kriterije boniteta, prema metodologijama i procedurama HAMAG-a,

8. čije je ulaganje ekonomski opravdano, prema metodologijama i procedurama HAMAG-a.

Pravo na jamstvo nemaju poduzetnici koji planiraju ulaganja u djelatnosti za koje se ne može odobriti jamstvo, sukladno Pravilniku o dodjeli jamstava HAMAG-a.«

Točka 3. Programa mijenja se i glasi:

»3. Posebni uvjeti za podnošenje zahtjeva za jamstvo

Pravo na jamstvo temeljem ovoga Programa imaju poduzetnici koji, osim ispunjenja kriterija iz Općih uvjeta iz točke 2., ispunjavaju i kriterije kako slijedi:

1. prvi put osnivaju obrt ili trgovačko društvo,

2. imaju registriranu djelatnost,

3. posluju kraće od 24 mjeseca.«

Točka 4. Programa mijenja se i glasi:

»4. Vrste ulaganja za koje se može izdati jamstvo

Zahtjev za jamstvo podnosi se za kredite kojima se financiraju ulaganja u poslovne svrhe.

Jamstvo se izdaje za kredite odobrene za:

1. financiranje ulaganja u dugotrajnu imovinu

2. financiranje ulaganja u kratkotrajnu imovinu.

Dopušteni udio kratkotrajne imovine u kreditu je najviše 30% od iznosa kredita.

Odluku o povećanju dopuštenog udjela kratkotrajne imovine u pojedinačnom kreditu donosi Uprava HAMAG-a.

Ukoliko se radi o refundaciji uloženih sredstava koje je poduzetnik ranije uložio u projekt, Uprava HAMAG-a može donijeti pojedinačnu odluku o visini refundiranog udjela.«

Točka 5. Programa mijenja se i glasi:

»5. Uvjeti programa

Jamstvo se izdaje kao instrument osiguranja povrata kredita.

Najviši iznos kredita za koji se izdaje jamstvo je 1.800.000,00 kuna.

Najviši iznos jamstva je u visini 80% od dokumentiranih nenaplaćenih potraživanja po glavnici kredita.

Kamatna stopa, ročnost i naknade za kredite za koje HAMAG izdaje jamstvo mogu se regulirati sporazumom između HAMAG-a i kreditora.

Naknada za izdavanje jamstva obračunava se jednokratno u visini od 0,95 % iznosa jamstva, a naknada za korištenje jamstva obračunava se godišnje u iznosu 0,01 % neotplaćenog dijela glavnice kredita; obje se uračunavaju u iznos potpore, sukladno Pravilniku o dodjeli jamstava HAMAG-a.

Uprava HAMAG-a može posebnom odlukom određivati visinu naknada ovisno o uvjetima na tržištu.

Obveza HAMAG-a na isplatu jamčenog iznosa važi najduže 60 dana od dospijeća krajnjeg roka vraćanja kredita.«

Točka 6. Programa mijenja se i glasi:

»6. Jamstvo kao državna potpora

HAMAG izdaje jamstva u skladu s Pravilnikom o dodjeli jamstava HAMAG-a i propisima o državnim potporama, u pravilu kao državnu potporu male vrijednosti.

Visina jamstva ne smije prelaziti dopušteni intenzitet državne potpore utvrđen propisima o državnim potporama.«

Točka 7. Programa mijenja se i glasi:

»7. Zahtjev za jamstvo

Zahtjev za jamstvo podnosi i potpisuje poduzetnik na propisanom obrascu, uz supotpis kreditora.

Zahtjevu se prilaže propisana dokumentacija kreditora, poduzetnika i projekta.

Popis propisane dokumentacije utvrđuje Uprava HAMAG-a i objavljuje na službenoj internet stranici HAMAG-a.

Ukoliko je zaprimljena dokumentacija potpuna, odluka o zahtjevu za jamstvo donosi se u roku od 7 radnih dana.«

Točka 8. Programa mijenja se i glasi:

»8. Postupak izdavanja jamstva

HAMAG donosi pojedinačne odluke o odobravanju jamstva sukladno svojim metodologijama i procedurama.

Način izdavanja jamstva HAMAG može regulirati sporazumom, odnosno ugovorom s kreditorom i poduzetnikom.«

Točka 9. Programa mijenja se i glasi:

»9. Instrumenti osiguranja

HAMAG može uzimati instrumente osiguranja za izdana jamstva.

Potrebne instrumente osiguranja, HAMAG procjenjuje prema internoj metodologiji za procjenu rizika.«

Točka 10. Programa mijenja se i glasi:

»10. Uvjeti korištenja kredita

Kreditor je dužan isplatiti sredstva kredita namjenski na žiro-račune dobavljača i izvođača radova, sukladno investicijskom projektu ili poslovnom planu.

Dio kredita namijenjen ulaganju u kratkotrajnu imovinu, sukladno investicijskom programu ili poslovnom planu, može se doznačiti izravno na žiro-račun poduzetnika.

U slučaju refundacije ranije uloženih sredstava u projekt, o čijoj visini Uprava HAMAG-a donosi pojedinačnu odluku, isplata će se izvršiti izravno na žiro-račun poduzetnika.«

Točka 11. Programa mijenja se i glasi:

»11. Praćenje i kontrola namjenskog korištenja kredita

Poduzetnik i kreditor obvezni su dostavljati HAMAG-u dokumentaciju o namjenskom korištenju kredita, temeljem čega HAMAG utvrđuje namjensko korištenje.

Način dostave, kontrolu i vrstu dokumentacije o namjenskom korištenju kredita propisuje HAMAG sporazumom, odnosno ugovorom s kreditorom i poduzetnikom.«

Točka 12. Programa mijenja se i glasi:

»12. Obveze tijekom trajanja jamstva

Za vrijeme trajanja jamstva, kreditor je obvezan redovno izvješćivati HAMAG o stanju kredita za koje je HAMAG izdao jamstvo, u rokovima i na način utvrđen sporazumom s kreditorom.

Poduzetnik je obvezan za vrijeme trajanja jamstva redovno dostavljati HAMAG-u svoja financijska izvješća i drugu dokumentaciju utvrđenu ugovorom.«

Dodaje se točka 13. Programa i glasi:

»13. Isplata jamstva

Isplatu jamstva HAMAG izvršava u roku i na način definiran jamstvom, sporazumom, odnosno ugovorom.«

Dodaje se točka 14. Programa i glasi:

»14. Završne odredbe

Odnosi HAMAG-a s kreditorom i poduzetnikom reguliraju se sporazumom, odnosno ugovorom.

Donošenje provedbenih akata i tumačenje pojedinih točaka Programa u nadležnosti je Uprave HAMAG-a.

Ovim izmjenama i dopunama produljuje se rok važenja Programa na daljnje četiri godine od dana objave u »Narodnim novinama«, a po potrebi isti se može produžiti.«

Predsjednica
Upravnog odbora HAMAG-a
Tajana Kesić-Šapić, v. r.
državna tajnica u Ministarstvu gospodarstva, rada i poduzetništva

IZMJENE I DOPUNE »JAMSTVENOG PROGRAMA PODRUČJA POSEBNOG DRŽAVNOG INTERESA«

U »Jamstvenom programu Područja posebnog državnog interesa« (»Narodne novine«, br. 182/2004, 86/2005, 87/2005 i 105/2007):

Točka 1. Programa mijenja se i glasi:

»1. Cilj programa

Cilj Programa je poticanje osnivanja, početka poslovanja i proširenje poslovanja subjekata malog gospodarstva.

Hrvatska agencija za malo gospodarstvo (u daljnjem tekstu: HAMAG) u okviru ovoga Programa izdaje jamstva za pokriće dijela glavnice kredita, koje kreditne institucije (u smislu Zakona o kreditnim institucijama) i druge pravne osobe koje odobravaju kredite, sa sjedištem u Republici Hrvatskoj (u daljnjem tekstu: kreditori) odobravaju subjektima malog gospodarstva.«

Točka 2. Programa mijenja se i glasi:

»2. Opći uvjeti za podnošenje zahtjeva za jamstvo

Pravo na podnošenje zahtjeva za jamstvo temeljem ovoga Programa imaju subjekti malog gospodarstva (u daljnjem tekstu: poduzetnici) definirani Zakonom o poticanju razvoja malog gospodarstva, koji udovoljavaju Općim i Posebnim uvjetima za podnošenje zahtjeva za jamstvo, i to kako slijedi:

1. koji imaju sjedište u Republici Hrvatskoj,

2. kojima je struktura vlasničkog kapitala najmanje 51% u privatnom vlasništvu,

3. koji imaju u cijelosti zatvorenu financijsku konstrukciju ulaganja,

4. koji nemaju nepodmirenih obveza prema državi,

5. koji nisu u financijskim teškoćama, sukladno definiciji iz propisa o državnim potporama,

6. čiji žiro-račun nije neprekidno blokiran dulje od 30 dana (iznimno dulje prema posebnoj odluci HAMAG-a) u posljednjih 6 mjeseci,

7. koji zadovoljavaju kriterije boniteta, prema metodologijama i procedurama HAMAG-a,

8. čije je ulaganje ekonomski opravdano, prema metodologijama i procedurama HAMAG-a.

Pravo na jamstvo nemaju poduzetnici koji planiraju ulaganja u djelatnosti za koje se ne može odobriti jamstvo, sukladno Pravilniku o dodjeli jamstava HAMAG-a.«

Točka 3. Programa mijenja se i glasi:

»3. Posebni uvjeti za podnošenje zahtjeva za jamstvo

Pravo na jamstvo temeljem ovoga Programa imaju poduzetnici koji osim ispunjenja kriterija iz Općih uvjeta iz točke 2., obavljaju djelatnost dulje od 24 mjeseca te ispunjavaju kriterije kako slijedi:

1. imaju registriranu djelatnost na područjima posebnog državnog interesa,

2. razvojačeni branitelji na cijelom teritoriju Republike Hrvatske.

Područjima posebnog državnog interesa ovdje se smatraju područja određena Zakonom o područjima posebne državne skrbi, Zakonom o otocima te Zakonom o brdsko-planinskom području.«

Točka 4. Programa mijenja se i glasi:

»4. Vrste ulaganja za koje se može izdati jamstvo

Zahtjev za jamstvo podnosi se za kredite kojima se financiraju ulaganja u poslovne svrhe.

Jamstvo se izdaje za kredite odobrene za:

1. financiranje ulaganja u dugotrajnu imovinu

2. financiranje ulaganja u kratkotrajnu imovinu.

Dopušteni udio kratkotrajne imovine u kreditu je najviše 30% od iznosa kredita.

Odluku o povećanju dopuštenog udjela kratkotrajne imovine u pojedinačnom kreditu donosi Uprava HAMAG-a.

Ukoliko se radi o refundaciji uloženih sredstava koje je poduzetnik ranije uložio u projekt, Uprava HAMAG-a može donijeti pojedinačnu odluku o visini refundiranog udjela.«

Točka 5. Programa mijenja se i glasi:

»5. Uvjeti programa

Jamstvo se izdaje kao instrument osiguranja povrata kredita.

Najviši iznos kredita za koji se izdaje jamstvo je 3.000.000,00 kuna.

Najviši iznos jamstva je u visini 70% od dokumentiranih nenaplaćenih potraživanja po glavnici kredita.

Kamatna stopa, ročnost i naknade za kredite za koje HAMAG izdaje jamstvo mogu se regulirati sporazumom između HAMAG-a i kreditora.

Naknada za izdavanje jamstva obračunava se jednokratno u visini od 0,95% iznosa jamstva, a naknada za korištenje jamstva obračunava se godišnje u iznosu 0,01% neotplaćenog dijela glavnice kredita; obje se uračunavaju u iznos potpore, sukladno Pravilniku o dodjeli jamstava HAMAG-a.

Uprava HAMAG-a može posebnom odlukom određivati visinu naknada ovisno o uvjetima na tržištu.

Obveza HAMAG-a na isplatu jamčenog iznosa važi najduže 60 dana od dospijeća krajnjeg roka vraćanja kredita kredita.«

Točka 6. Programa mijenja se i glasi:

»6. Jamstvo kao državna potpora

HAMAG izdaje jamstva u skladu s Pravilnikom o dodjeli jamstava HAMAG-a i propisima o državnim potporama, u pravilu kao državnu potporu male vrijednosti.

Visina jamstva ne smije prelaziti dopušteni intenzitet državne potpore utvrđen propisima o državnim potporama.«

Točka 7. Programa mijenja se i glasi:

»7. Zahtjev za jamstvo

Zahtjev za jamstvo podnosi i potpisuje poduzetnik na propisanom obrascu, uz supotpis kreditora.

Zahtjevu se prilaže propisana dokumentacija kreditora, poduzetnika i projekta.

Popis propisane dokumentacije utvrđuje Uprava HAMAG-a i objavljuje na službenoj internet stranici HAMAG-a.

Ukoliko je zaprimljena dokumentacija potpuna, odluka o zahtjevu za jamstvo donosi se u roku od 7 radnih dana.«

Točka 8. Programa mijenja se i glasi:

»8. Postupak izdavanja jamstva

HAMAG donosi pojedinačne odluke o odobravanju jamstva sukladno svojim metodologijama i procedurama.

Način izdavanja jamstva HAMAG može regulirati sporazumom, odnosno ugovorom s kreditorom i poduzetnikom.«

Točka 9. Programa mijenja se i glasi:

»9. Instrumenti osiguranja

HAMAG može uzimati instrumente osiguranja za izdana jamstva.

Potrebne instrumente osiguranja, HAMAG procjenjuje prema internoj metodologiji za procjenu rizika.«

Točka 10. Programa mijenja se i glasi:

»10. Uvjeti korištenja kredita

Kreditor je dužan isplatiti sredstva kredita namjenski na žiro-račune dobavljača i izvođača radova, sukladno investicijskom projektu ili poslovnom planu.

Dio kredita namijenjen ulaganju u kratkotrajnu imovinu, sukladno investicijskom programu ili poslovnom planu, može se doznačiti izravno na žiro-račun poduzetnika.

U slučaju refundacije ranije uloženih sredstava u projekt, o čijoj visini Uprava HAMAG-a donosi pojedinačnu odluku, isplata će se izvršiti izravno na žiro-račun poduzetnika.«

Točka 11. Programa mijenja se i glasi:

»11. Praćenje i kontrola namjenskog korištenja kredita

Poduzetnik i kreditor obvezni su dostavljati HAMAG-u dokumentaciju o namjenskom korištenju kredita, temeljem čega HAMAG utvrđuje namjensko korištenje.

Način dostave, kontrolu i vrstu dokumentacije o namjenskom korištenju kredita propisuje HAMAG sporazumom odnosno ugovorom s kreditorom i poduzetnikom.«

Točka 12. Programa mijenja se i glasi:

»12. Obveze tijekom trajanja jamstva

Za vrijeme trajanja jamstva, kreditor je obvezan redovno izvješćivati HAMAG o stanju kredita za koje je HAMAG izdao jamstvo, u rokovima i na način utvrđen sporazumom s kreditorom.

Poduzetnik je obvezan za vrijeme trajanja jamstva redovno dostavljati HAMAG-u svoja financijska izvješća i drugu dokumentaciju utvrđenu ugovorom.«

Dodaje se točka 13. Programa i glasi:

»13. Isplata jamstva

Isplatu jamstva HAMAG izvršava u roku i na način definiran jamstvom, sporazumom, odnosno ugovorom.«

Dodaje se točka 14. Programa i glasi:

»14. Završne odredbe

Odnosi HAMAG-a s kreditorom i poduzetnikom reguliraju se sporazumom, odnosno ugovorom.

Donošenje provedbenih akata i tumačenje pojedinih točaka Programa u nadležnosti je Uprave HAMAG-a.

Ovim izmjenama i dopunama produljuje se rok važenja Programa na daljnje četiri godine od dana objave u »Narodnim novinama«, a po potrebi isti se može produžiti.«

Predsjednica
Upravnog odbora HAMAG-a
Tajana Kesić-Šapić, v. r.
državna tajnica u Ministarstvu gospodarstva, rada i poduzetništva

IZMJENE I DOPUNA »JAMSTVENOG PROGRAMA RAST I RAZVOJ«

U »Jamstvenom programu Rast i razvoj« (»Narodne novine«, br. 182/2004, 86/2005, 87/2005 i 105/2007):

Točka 1. Programa mijenja se i glasi:

»1. Cilj programa

Cilj Programa je poticanje razvoja uspješnih subjekata malog gospodarstva.

Hrvatska agencija za malo gospodarstvo (u daljnjem tekstu: HAMAG) u okviru ovoga Programa izdaje jamstva za pokriće dijela glavnice kredita, koje kreditne institucije (u smislu Zakona o kreditnim institucijama) i druge pravne osobe koje odobravaju kredite, sa sjedištem u Republici Hrvatskoj (u daljnjem tekstu: kreditori) odobravaju subjektima malog gospodarstva.«

Točka 2. Programa mijenja se i glasi:

»2. Opći uvjeti za podnošenje zahtjeva za jamstvo

Pravo na podnošenje zahtjeva za jamstvo temeljem ovoga Programa imaju subjekti malog gospodarstva (u daljnjem tekstu: poduzetnici) definirani Zakonom o poticanju razvoja malog gospodarstva, koji udovoljavaju Općim i Posebnim uvjetima za podnošenje zahtjeva za jamstvo, i to kako slijedi:

1. koji imaju sjedište u Republici Hrvatskoj,

2. kojima je struktura vlasničkog kapitala najmanje 51% u privatnom vlasništvu,

3. koji imaju u cijelosti zatvorenu financijsku konstrukciju ulaganja,

4. koji nemaju nepodmirenih obveza prema državi,

5. koji nisu u financijskim teškoćama, sukladno definiciji iz propisa o državnim potporama,

6. čiji žiro-račun nije neprekidno blokiran dulje od 30 dana (iznimno dulje prema posebnoj odluci HAMAG-a) u zadnjih 6 mjeseci,

7. koji zadovoljavaju kriterije boniteta, prema metodologijama i procedurama HAMAG-a,

8. čije je ulaganje ekonomski opravdano, prema metodologijama i procedurama HAMAG-a.

Pravo na jamstvo nemaju poduzetnici koji planiraju ulaganja u djelatnosti za koje se ne može odobriti jamstvo, sukladno Pravilniku o dodjeli jamstava HAMAG-a.«

Točka 3. Programa mijenja se i glasi:

»3. Posebni uvjeti za podnošenje zahtjeva za jamstvo

Pravo na jamstvo temeljem ovoga Programa imaju poduzetnici koji, osim ispunjenja kriterija iz Općih uvjeta iz točke 2., ispunjavaju i kriterije kako slijedi:

1. uspješno posluju dulje od 24 mjeseca i/ili

2. planiraju rast ili ulaganja u nove djelatnosti čija tvrtka posluje kraće od 24 mjeseca, uz preduvjet da vlasnik/ici imaju uspješne pokazatelje poslovanja u svojim vlasnički povezanim tvrtkama.«

Točka 4. Programa mijenja se i glasi:

»4. Vrste ulaganja za koje se može izdati jamstvo

Zahtjev za jamstvo podnosi se za kredite kojima se financiraju ulaganja u poslovne svrhe.

Jamstvo se izdaje za kredite odobrene za:

1. financiranje ulaganja u dugotrajnu imovinu

2. financiranje ulaganja u kratkotrajnu imovinu.

Dopušteni udio kratkotrajne imovine u kreditu je najviše 30% od iznosa kredita.

Odluku o povećanju dopuštenog udjela kratkotrajne imovine u pojedinačnom kreditu donosi Uprava HAMAG-a.

Ukoliko se radi o refundaciji uloženih sredstava koje je poduzetnik ranije uložio u projekt, Uprava HAMAG-a može donijeti pojedinačnu odluku o visini refundiranog udjela.«

Točka 5. Programa mijenja se i glasi:

»5. Uvjeti programa

Jamstvo se izdaje kao instrument osiguranja povrata kredita.

Najviši iznos kredita za koji se izdaje jamstvo je 5.000.000,00 kuna.

Najviši iznos jamstva je u visini 50% od dokumentiranih nenaplaćenih potraživanja po glavnici kredita.

Kamatna stopa, ročnost i naknade za kredite za koje HAMAG izdaje jamstvo mogu se regulirati sporazumom između HAMAG-a i kreditora.

Naknada za izdavanje jamstva naplaćuje se jednokratno u visini od 0,95% iznosa jamstva. Naknadu za izdavanje jamstva moguće je podmiriti iz sredstava kredita. Godišnja naknada za izdano jamstvo (premija) obračunava se u iznosu 0,01% na neotplaćeni iznos glavnice. Premija se obračunava u iznos dopuštene državne potpore kao jamstva male vrijednosti sukladno Pravilniku o dodjeli jamstava HAMAG-a.

Uprava HAMAG-a može posebnom odlukom određivati visinu naknada ovisno o uvjetima na tržištu.

Obveza HAMAG-a na isplatu jamčenog iznosa važi najduže 60 dana od dospijeća krajnjeg roka vraćanja kredita.«

Točka 6. Programa mijenja se i glasi:

»6. Jamstvo kao državna potpora

HAMAG izdaje jamstva u skladu s Pravilnikom o dodjeli jamstava HAMAG-a i propisima o državnim potporama, u pravilu kao državnu potporu male vrijednosti.

Visina jamstva ne smije prelaziti dopušteni intenzitet državne potpore utvrđen propisima o državnim potporama.«

Točka 7. Programa mijenja se i glasi:

»7. Zahtjev za jamstvo

Zahtjev za jamstvo podnosi i potpisuje poduzetnik na propisanom obrascu, uz supotpis kreditora.

Zahtjevu se prilaže propisana dokumentacija kreditora, poduzetnika i projekta.

Popis propisane dokumentacije utvrđuje Uprava HAMAG-a i objavljuje na službenoj internet stranici HAMAG-a.

Ukoliko je zaprimljena dokumentacija potpuna, odluka o zahtjevu za jamstvo donosi se u roku od 7 radnih dana.«

Točka 8. Programa mijenja se i glasi:

»8. Postupak izdavanja jamstva

HAMAG donosi pojedinačne odluke o odobravanju jamstva sukladno svojim metodologijama i procedurama.

Način izdavanja jamstva HAMAG može regulirati sporazumom, odnosno ugovorom s kreditorom i poduzetnikom.«

Točka 9. Programa mijenja se i glasi:

»9. Instrumenti osiguranja

HAMAG može uzimati instrumente osiguranja za izdana jamstva.

Potrebne instrumente osiguranja, HAMAG procjenjuje prema internoj metodologiji za procjenu rizika.«

Točka 10. Programa mijenja se i glasi:

»10. Uvjeti korištenja kredita

Kreditor je dužan isplatiti sredstva kredita namjenski na žiro-račune dobavljača i izvođača radova, sukladno investicijskom projektu ili poslovnom planu.

Dio kredita namijenjen ulaganju u kratkotrajnu imovinu, sukladno investicijskom programu ili poslovnom planu, može se doznačiti izravno na žiro-račun poduzetnika.

U slučaju refundacije ranije uloženih sredstava u projekt, o čijoj visini Uprava HAMAG-a donosi pojedinačnu odluku, isplata će se izvršiti izravno na žiro račun poduzetnika.«

Točka 11. Programa mijenja se i glasi:

»11. Praćenje i kontrola namjenskog korištenja kredita

Poduzetnik i kreditor obvezni su dostavljati HAMAG-u dokumentaciju o namjenskom korištenju kredita, temeljem čega HAMAG utvrđuje namjensko korištenje.

Način dostave, kontrolu i vrstu dokumentacije o namjenskom korištenju kredita propisuje HAMAG sporazumom odnosno ugovorom s kreditorom i poduzetnikom.«

Točka 12. Programa mijenja se i glasi:

»12. Obveze tijekom trajanja jamstva

Za vrijeme trajanja jamstva, kreditor je obvezan redovno izvješćivati HAMAG o stanju kredita za koje je HAMAG izdao jamstvo, u rokovima i na način utvrđen sporazumom s kreditorom.

Poduzetnik je obvezan za vrijeme trajanja jamstva redovno dostavljati HAMAG-u svoja financijska izvješća i drugu dokumentaciju utvrđenu ugovorom.«

Točka 13. Programa mijenja se i glasi:

»13. Isplata jamstva

Isplatu jamstva HAMAG izvršava u roku i na način definiran jamstvom, sporazumom, odnosno ugovorom.«

Dodaje se točka 14. Programa i glasi:

»14. Završne odredbe

Odnosi HAMAG-a s kreditorom i poduzetnikom reguliraju se sporazumom, odnosno ugovorom.

Donošenje provedbenih akata i tumačenje pojedinih točaka Programa u nadležnosti je Uprave HAMAG-a.

Ovim izmjenama i dopunama produljuje se rok važenja Programa na daljnje četiri godine od dana objave u »Narodnim novinama«, a po potrebi isti se može produžiti.«

Predsjednica
Upravnog odbora HAMAG-a
Tajana Kesić-Šapić, v. r.
državna tajnica u Ministarstvu gospodarstva, rada i poduzetništva

IZMJENE I DOPUNA »JAMSTVENOG PROGRAMA OBRTNI KAPITAL«

U »Jamstvenom programu Obrtni kapital« (»Narodne novine«, br. 182/2004, 86/2005, 87/2005 i 105/2007):

Točka 1. Programa mijenja se i glasi:

»1. Cilj programa

Cilj Programa je poticanje razvoja uspješnih subjekata malog gospodarstva koji su suočeni s nedostatkom sredstava za financiranje poslovnih ciklusa.

Hrvatska agencija za malo gospodarstvo (u daljnjem tekstu: HAMAG) u okviru ovoga Programa izdaje jamstva za pokriće dijela glavnice kredita koje kreditne institucije (u smislu Zakona o kreditnim institucijama) i druge pravne osobe koje odobravaju kredite, sa sjedištem u Republici Hrvatskoj (u daljnjem tekstu: kreditori) odobravaju subjektima malog gospodarstva.«

Točka 2. Programa mijenja se i glasi:

»2. Opći uvjeti za podnošenje zahtjeva za jamstvo

Pravo na podnošenje zahtjeva za jamstvo temeljem ovoga Programa imaju subjekti malog gospodarstva (u daljnjem tekstu: poduzetnici) definirani Zakonom o poticanju razvoja malog gospodarstva, koji udovoljavaju Općim i Posebnim uvjetima za podnošenje zahtjeva za jamstvo, i to kako slijedi:

1. koji imaju sjedište u Republici Hrvatskoj,

2. kojima je struktura vlasničkog kapitala najmanje 51% u privatnom vlasništvu,

3. koji nisu u financijskim teškoćama, sukladno definiciji iz propisa o državnim potporama,

4. koji zadovoljavaju kriterije boniteta, prema metodologijama i procedurama HAMAG-a,

5. čije je ulaganje ekonomski opravdano, prema metodologijama i procedurama HAMAG-a.

Pravo na jamstvo nemaju poduzetnici koji planiraju ulaganja u djelatnosti za koje se ne može odobriti jamstvo, sukladno Pravilniku o dodjeli jamstava HAMAG-a.

HAMAG može s kreditorom sklopiti sporazum kojim se definira visina jamstvenog portfelja, kao i postupak, način i ostali uvjeti odobravanja pojedinačnih jamstava, kamatne stope, naknade za kredite, ročnosti po kreditima, statusna financijska i ostala dokumentacija poduzetnika potrebna za odobravanje i isplatu jamstva, te kriteriji koje će kreditor primjenjivati za ocjenu financijskog položaja i kreditne sposobnosti poduzetnika.«

Točka 3. Programa mijenja se i glasi:

»3. Posebni uvjeti za podnošenje zahtjeva za jamstvo

Pravo na jamstvo temeljem ovoga Programa imaju poduzetnici koji, osim ispunjenja kriterija iz Općih uvjeta iz točke 2., ispunjavaju i kriterije kako slijedi:

1. uspješno posluju dulje od 24 mjeseca i/ili

2. planiraju rast ili ulaganja u nove djelatnosti čija tvrtka posluje kraće od 24 mjeseca, uz preduvjet da vlasnik/ici imaju uspješne pokazatelje poslovanja u svojim vlasnički povezanim tvrtkama.«

Točka 4. Programa mijenja se i glasi:

»4. Vrste ulaganja za koje se može izdati jamstvo

Zahtjev za jamstvo podnosi se za dugoročne i kratkoročne kredite.

Jamstvo se izdaje isključivo za kredite odobrene za financiranje poslovnih ciklusa, tj. za ulaganja u kratkotrajnu imovinu poduzetnika, i to za:

1. financiranje proizvodnje – od pripreme do naplate,

2. premošćivanje rokova naplate prodane robe/usluge,

3. plaćanje dobavljača,

4. povećanje likvidnosti,

5. kreditiranje kupaca,

6. financiranje pripreme ponude u uslužnoj djelatnosti,

7. ostale poslovne aktivnosti,

8. refinanciranje postojećih kredita za poslovanje, ukoliko se novi krediti odobravaju uz povoljnije uvjete od postojećih.«

Točka 5. Programa mijenja se i glasi:

»5. Uvjeti programa

Jamstvo se izdaje kao instrument osiguranja povrata kredita.

Najviši iznos kredita za koji se izdaje jamstvo je 3.000.000,00 kuna.

Najviši iznos jamstva je u visini 50% od dokumentiranih nenaplaćenih potraživanja po glavnici kredita.

Naknada za izdavanje jamstva naplaćuje se jednokratno u visini od 0,95% iznosa jamstva. Naknadu za izdavanje jamstva moguće je podmiriti iz sredstava kredita. Godišnja naknada za izdano jamstvo (premija) obračunava se u iznosu 0,01% na neotplaćeni iznos glavnice. Premija se obračunava u iznos dopuštene državne potpore kao jamstva male vrijednosti sukladno Pravilniku o dodjeli jamstava HAMAG-a.

Uprava HAMAG-a može posebnom odlukom određivati visinu naknada ovisno o uvjetima na tržištu.

Obveza HAMAG-a na isplatu jamčenog iznosa važi najduže 60 dana od dospijeća krajnjeg roka vraćanja kredita.«

Točka 6. Programa mijenja se i glasi:

»6. Jamstvo kao državna potpora

HAMAG izdaje jamstva u skladu s Pravilnikom o dodjeli jamstava HAMAG-a i propisima o državnim potporama, u pravilu kao državnu potporu male vrijednosti.

Visina jamstva ne smije prelaziti dopušteni intenzitet državne potpore utvrđen propisima o državnim potporama.«

Točka 7. Programa mijenja se i glasi:

»7. Zahtjev za jamstvo

Zahtjev za jamstvo podnosi i potpisuje poduzetnik na propisanom obrascu uz supotpis kreditora.

Zahtjevu se prilaže propisana dokumentacija kreditora, poduzetnika i projekta.

Popis propisane dokumentacije utvrđuje Uprava HAMAG-a i objavljuje na službenoj internet stranici HAMAG-a.

Ukoliko je zaprimljena dokumentacija potpuna, odluka o zahtjevu za jamstvo donosi se u roku od 7 radnih dana.«

Točka 8. Programa mijenja se i glasi:

»8. Postupak izdavanja jamstva

HAMAG donosi pojedinačne odluke o odobravanju jamstva sukladno svojim metodologijama i procedurama.

Način izdavanja jamstva može se regulirati ugovorom s poduzetnikom.

Ukoliko HAMAG s kreditorom sklopi sporazum iz točke 2. ovoga Programa, istim se može definirati i način podnošenja zahtjeva za jamstvo, kao i postupak izdavanja jamstva.«

Točka 9. Programa mijenja se i glasi:

»9. Instrumenti osiguranja

HAMAG može uzimati instrumente osiguranja za izdana jamstva.

Potrebne instrumente osiguranja, HAMAG procjenjuje prema internoj metodologiji za procjenu rizika.«

Točka 10. Programa mijenja se i glasi:

»10. Uvjeti korištenja kredita

Kreditor je dužan isplatiti sredstva kredita namjenski; na žiro-račune dobavljača i izvođača radova, odnosno u korist žiro-računa poduzetnika.«

Točka 11. Programa mijenja se i glasi:

»11. Praćenje i kontrola namjenskog korištenja kredita

Način dostave, kontrolu i vrstu dokumentacije o namjenskom korištenju kredita propisuje HAMAG sporazumom, odnosno ugovorom s kreditorom i poduzetnikom.«

Točka 12. Programa mijenja se i glasi:

»12. Obveze tijekom trajanja jamstva

Za vrijeme trajanja jamstva, kreditor je obvezan redovno izvješćivati HAMAG o stanju kredita za koje je HAMAG izdao jamstvo, u rokovima i na način utvrđen sporazumom s kreditorom.

Poduzetnik je obvezan za vrijeme trajanja jamstva dostavljati HAMAG-u dokumentaciju na način i u rokovima koji su prethodno utvrđeni ugovorom.«

Točka 13. Programa mijenja se i glasi:

»13. Isplata jamstva

Isplata jamstva HAMAG izvršava se u roku i na način definiran jamstvom, sporazumom, odnosno ugovorom.«

Dodaje se točka 14. Programa i glasi:

»14. Završne odredbe

Odnosi HAMAG-a s kreditorom i poduzetnikom reguliraju se sporazumom, odnosno ugovorom.

Donošenje provedbenih akata i tumačenje pojedinih točaka Programa u nadležnosti je Uprave HAMAG-a.

Ovim izmjenama i dopunama produljuje se rok važenja Programa na daljnje četiri godine od dana objave u »Narodnim novinama«, a po potrebi isti se može produžiti.«

Predsjednica
Upravnog odbora HAMAG-a
Tajana Kesić-Šapić,v. r.
državna tajnica u Ministarstvu gospodarstva, rada i poduzetništva

IZMJENE I DOPUNA »JAMSTVENOG PROGRAMA POLJOPRIVREDA«

U »Jamstvenom programu Poljoprivreda« (»Narodne novine«, br. 182/2004, 75/2006, 105/2007, 119/2008 i 122/2008 – ispravak):

Točka 1. Programa mijenja se i glasi:

»1. Cilj programa

Cilj Programa je poticanje razvoja poduzetništva u poljoprivredi, povećanje produktivnosti poljoprivredne proizvodnje te povećanje zasađenih poljoprivrednih površina.

Hrvatska agencija za malo gospodarstvo (u daljnjem tekstu: HAMAG) u okviru ovoga Programa izdaje jamstva za pokriće dijela glavnice kredita, koje kreditne institucije (u smislu Zakona o kreditnim institucijama) i druge pravne osobe koje odobravaju kredite, sa sjedištem u Republici Hrvatskoj (u daljnjem tekstu: kreditori) odobravaju subjektima malog gospodarstva.«

Točka 2. Programa mijenja se i glasi:

»2. Opći uvjeti za podnošenje zahtjeva za jamstvo

Pravo na podnošenje zahtjeva za jamstvo temeljem ovoga Programa imaju subjekti malog gospodarstva (u daljnjem tekstu: poduzetnici) definirani Zakonom o poticanju razvoja malog gospodarstva, koji udovoljavaju Općim i Posebnim uvjetima za podnošenje zahtjeva za jamstvo, i to kako slijedi:

1. koji imaju sjedište u Republici Hrvatskoj,

2. kojima je struktura vlasničkog kapitala najmanje 51% u privatnom vlasništvu,

3. koji imaju u cijelosti zatvorenu financijsku konstrukciju ulaganja,

4. koji nemaju nepodmirenih obveza prema državi,

5. koji nisu u financijskim teškoćama, sukladno definiciji iz propisa o državnim potporama,

6. čiji žiro-račun nije neprekidno blokiran dulje od 30 dana (iznimno dulje prema posebnoj odluci HAMAG-a) u posljednjih 6 mjeseci,

7. koji zadovoljavaju kriterije boniteta, prema metodologijama i procedurama HAMAG-a,

8. čije je ulaganje ekonomski opravdano, prema metodologijama i procedurama HAMAG-a.«

Točka 3. Programa mijenja se i glasi:

»3. Posebni uvjeti za podnošenje zahtjeva za jamstvo

Pravo na jamstvo temeljem ovoga Programa imaju poduzetnici u djelatnosti poljoprivrede i ribarstva koji, osim ispunjenja kriterija iz Općih uvjeta iz točke 2., započinju djelatnost ili je već obavljaju.«

Točka 4. Programa mijenja se i glasi:

»4. Vrste ulaganja za koje se može izdati jamstvo

Zahtjev za jamstvo podnosi se za kredite kojima se financiraju ulaganja u poslovne svrhe.

Jamstvo se izdaje za kredite odobrene za:

1. financiranje ulaganja u dugotrajnu imovinu

2. financiranje ulaganja u kratkotrajnu imovinu.

Dopušteni udio kratkotrajne imovine u kreditu je najviše 30% od iznosa kredita.

Odluku o povećanju dopuštenog udjela kratkotrajne imovine u pojedinačnom kreditu donosi Uprava HAMAG-a.

Ukoliko se radi o refundaciji uloženih sredstava koje je poduzetnik ranije uložio u projekt, Uprava HAMAG-a može donijeti pojedinačnu odluku o visini refundiranog udjela.«

Točka 5. Programa mijenja se i glasi:

»5. Uvjeti programa

Jamstvo se izdaje kao instrument osiguranja povrata kredita.

Najviši iznos kredita za koji se izdaje jamstvo je 3.500.000,00 kuna.

Najviši iznos kredita prema Operativnom programu razvitka svinjogojske proizvodnje i Operativnom programu razvitka govedarske proizvodnje za koji se može izdati jamstvo je 11.000.000,00 kuna.

Najviši iznos kredita prema Modelu financiranja obnove i modernizacije ribolovne flote za koji se može izdati jamstvo je 8.000.000,00 kuna.

Najviši iznos jamstva je u visini 50% od dokumentiranih nenaplaćenih potraživanja po glavnici kredita.

Kamatna stopa, ročnost i naknade za kredite za koje HAMAG izdaje jamstvo mogu se regulirati sporazumom između HAMAG-a i kreditora.

Naknada za izdavanje jamstva naplaćuje se jednokratno u visini od 0,95% iznosa jamstva. Naknadu za izdavanje jamstva moguće je podmiriti iz sredstava kredita. Naknada za korištenje jamstva (premija) obračunava se godišnje u iznosu 0,01% na neotplaćeni iznos glavnice kredita i ulazi u iznos potpore.

Uprava HAMAG-a može posebnom odlukom određivati visinu naknada ovisno o uvjetima na tržištu.

Obveza HAMAG-a na isplatu jamčenog iznosa važi najduže 60 dana od dospijeća krajnjeg roka vraćanja kredita.«

Točka 6. Programa mijenja se i glasi:

»6. Jamstvo kao državna potpora

HAMAG izdaje jamstva u skladu s Pravilnikom o dodjeli jamstava HAMAG-a i propisima o državnim potporama, u pravilu kao državnu potporu male vrijednosti.

Visina jamstva ne smije prelaziti dopušteni intenzitet državne potpore utvrđen propisima o državnim potporama.«

Točka 7. Programa mijenja se i glasi:

»7. Zahtjev za jamstvo

Zahtjev za jamstvo podnosi i potpisuje poduzetnik na propisanom obrascu, uz supotpis kreditora.

Zahtjevu se prilaže propisana dokumentacija kreditora, poduzetnika i projekta.

Popis propisane dokumentacije utvrđuje Uprava HAMAG-a i objavljuje na službenoj internet stranici HAMAG-a.

Ukoliko je zaprimljena dokumentacija potpuna, odluka o zahtjevu za jamstvo donosi se u roku od 7 radnih dana.«

Točka 8. Programa mijenja se i glasi:

»8. Postupak izdavanja jamstva

HAMAG donosi pojedinačne odluke o odobravanju jamstva sukladno svojim metodologijama i procedurama.

Način izdavanja jamstva HAMAG može regulirati sporazumom odnosno ugovorom s kreditorom i poduzetnikom.«

Točka 9. Programa mijenja se i glasi:

»9. Instrumenti osiguranja

HAMAG može uzimati instrumente osiguranja za izdana jamstva.

Potrebne instrumente osiguranja, HAMAG procjenjuje prema internoj metodologiji za procjenu rizika.«

Točka 10. Programa mijenja se i glasi:

»10. Uvjeti korištenja kredita

Kreditor je dužan isplatiti sredstva kredita namjenski na žiro-račune dobavljača i izvođača radova, sukladno investicijskom projektu ili poslovnom planu.

Dio kredita namijenjen ulaganju u kratkotrajnu imovinu, sukladno investicijskom programu ili poslovnom planu, može se doznačiti izravno na žiro-račun poduzetnika.

U slučaju refundacije ranije uloženih sredstava u projekt, o čijoj visini Uprava HAMAG-a donosi pojedinačnu odluku, isplata će se izvršiti izravno na žiro račun poduzetnika.«

Točka 11. Programa mijenja se i glasi:

»11. Praćenje i kontrola namjenskog korištenja kredita

Poduzetnik i kreditor obvezni su dostavljati HAMAG-u dokumentaciju o namjenskom korištenju kredita, temeljem čega HAMAG utvrđuje namjensko korištenje.

Način dostave, kontrolu i vrstu dokumentacije o namjenskom korištenju kredita propisuje HAMAG sporazumom, odnosno ugovorom s kreditorom i poduzetnikom.«

Točka 12. Programa mijenja se i glasi:

»12. Obveze tijekom trajanja jamstva

Za vrijeme trajanja jamstva, kreditor je obvezan redovno izvješćivati HAMAG o stanju kredita za koje je HAMAG izdao jamstvo, u rokovima i na način utvrđen sporazumom s kreditorom.

Poduzetnik je obvezan za vrijeme trajanja jamstva redovno dostavljati HAMAG-u svoja financijska izvješća i drugu dokumentaciju utvrđenu ugovorom.«

Točka 13. Programa mijenja se i glasi:

»13. Isplata jamstva

Isplatu jamstva HAMAG izvršava u roku i na način definiran jamstvom, sporazumom, odnosno ugovorom.«

Dodaje se točka 14. Programa i glasi:

»14. Završne odredbe

Odnosi HAMAG-a s kreditorom i poduzetnikom reguliraju se sporazumom, odnosno ugovorom.

Donošenje provedbenih akata i tumačenje pojedinih točaka Programa u nadležnosti je Uprave HAMAG-a.

Ovim izmjenama i dopunama produljuje se rok važenja Programa na daljnje četiri godine od dana objave u »Narodnim novinama«, a po potrebi isti se može produžiti.«

Predsjednica
Upravnog odbora HAMAG-a
Tajana Kesić-Šapić, v. r.
državna tajnica u Ministarstvu gospodarstva, rada i poduzetništva

Odluka, NN 56/2009-1325
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)